ANUNȚ ORGANIZARE CONCURS PENTRU OCUPAREA

UNUI POST VACANT CONTRACTUAL DE EXECUȚIE

Inspectoratul Teritorial de Muncă Suceava , cu sediul in Suceava, str. Bistriței, nr.9, organizează, în temeiul Hotărârii Guvernului nr. 286/2011 pentru aprobarea Regulamentului - cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare, în perioada **30.08.2021 – 02.09.2021**, concurs pentru ocuparea unui post vacant contractual de execuție, cu contract individual de muncă pe perioadă nedeterminata, după cum urmează:

* Referent treapta 1A - în cadrul Serviciului Economic, Resurse Umane, Administrativ și Informatică-compartimentul Economic, Achiziții Publice, Administrativ (1 post);

CONDIȚII GENERALE DE PARTICIPARE LA CONCURS:

1. are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
2. cunoaște limba română, scris și vorbit;
3. are vârsta minimă reglementată de prevederile legale;
4. are capacitate deplină de exercițiu;
5. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
6. îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;
7. nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

CONDITII SPECIFICE:

* absolvent al învățământului liceal respectiv studii medii liceale absolvite cu diploma de bacalaureat;
* cunoștințe legate de utilizarea calculatorului;
* vechime in specialitatea studiilor: minim 3 ani;

DOSARUL DE ÎNSCRIERE LA CONCURS:

Pentru înscrierea la concurs candidații vor prezenta un dosar de concurs care va conține următoarele documente:

1. cerere de înscriere la concurs adresată conducătorului autorității sau instituției publice organizatoare;
2. copia actului de identitate sau orice alt document care atestă identitatea, potrivit legii, după caz;
3. copiile documentelor care să ateste nivelul studiilor și ale altor acte care atestă efectuarea unor specializări
4. carnetul de muncă in copie sau, după caz, o adeverință care să ateste vechimea în muncă, în meserie și/sau în specialitatea studiilor;
5. cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează;
6. adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
7. curriculum vitae.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

În cazul documentului prevăzut la lit. e), candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.

Actele prevăzute la lit.b)- d) vor fi prezentate și în original în vederea conformității copiilor cu acestea.

SUSȚINEREA CONCURSULUI:

Concursul organizat constă în 3 etape succesive, după cum urmează:

a) selecția dosarelor de înscriere;

b) susținerea unei probe scrise;

c) susținerea interviului/susținerea probei practice.

**Tematica şi bibliografia** de concurs pot fi consultate la sediul ITM Suceava și pe site-ul: [www.itmsuceava.ro](http://www.itmsuceava.ro). Date de contact tel: : 0230-512283;

În vederea înscrierii la concurs, candidații vor depune dosarele la registratura unității în termen de 10 zile lucrătoare de la data afișării anunțului, respectiv în perioada **02.08.2021 – 13.08.2021**, la sediul ITM Suceava, str. Bistriței, nr.9.

Proba scrisă va avea loc în data de **30.08.2021**, ora 10,00.

Proba interviu/practica – se afișează odată cu rezultatele de la proba scrisă.

Proba interviului poate fi susținută doar de către acei candidați declarați admiși la proba scrisă.

Interviul se realizează conform planului întocmit de comisia de concurs în ziua desfășurării acestei probe pe baza criteriilor de evaluare.

Pentru a fi declarați admiși, candidații înscriși la funcția de execuție trebuie să obțină la fiecare probă minim 50 de puncte, din 100.

Candidații nemulțumiți pot depune contestație în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatelor probei scrise și a interviului și/sau probei practice după caz, sub sancțiunea decăderii din acest drept.

Comunicarea rezultatelor la fiecare probă a concursului se face în termen de maximum o zi lucrătoare de la data finalizării probei, prin specificarea punctajului pentru fiecare candidat și a mențiunii ”admis” sau ”respins”.

Rezultatele finale vor fi afișate în termen de maxim 3 zile lucrătoare de la data susținerii ultimei probe, la ITM Suceava.

Romeo BUTNARIU

Inspector șef

Inspectoratul Teritorial de Muncă Suceava